Exqrch/javanese-Komodo-pixelgpt huggingface dataset:
Tirai Menurun Tirai Menurun punika satunggiling novèl anggitan Nh
Dini, sastrawan klairan Semarang ingkang sampun wiwit nyerat taun 1951 lan sampun kathah sanget karya-karya sastra wujud cariyos cekak, sajak, sandiwara radhio lan novèl
Tirai Menurun nyuguhaken sekawan tokohipun, inggih punika: Kedasih, Kintel, Sumirat lan Wardoyo
Gambaran minangka latar wingking wujud kawontenan nalika Indonesia nembé wangsul dados nagari kesatuan, kathah para "pendhatang" ingkang mlebet kitha Semarang
Sekawan tokoh wau asal saking dhusun ingkang bènten-bènten, naging kapanggih wonten kitha lan napak kagesangan ingkang awrat
Wekdal siyang dados tiyang ingkang sarwi kakirangan, déné wanci dalu saged mémba-mémba dados pangèran utawi putri karajan ingkang sulistya, utawi dados resi ingkang wicaksana lan gadhah ngèlmu ingkang inggil
Kagesangan wonten ing kalih donya, donya kanyatan lan donya impèn.
Bebungah Panulis Asia Kidul-Wétan Bebungah Panulis Asia Kidul-wétan utawa S.E.A
Write Award, iku bebungah kang dianugerahaké saben taun wiwit taun 1979 marang para juru gurit lan panulis utawa pangarang ing Asia Kidul-wétan
Bebungah diwènèhaké marang para panulis sadhengah nagara saka tlatah Asia Kidul-wétan, sanajan ora kabèh nagara ing nagara-nagara ASEAN kawakilan saben taun
Bebungah iki kadhangkala diwènèhaké tumrap karya spesifik utawa tumrap karya salawasé uriping sang pangarang
Jinis karya kang dipilih warna-warna, kalebu gurit, carita cekak, novèl, drama, dongèng rakyat lan karya tulis akadhemis utawa babagan agama
Adicara panganugerahan bebungah dianakaké ing Bangkok, lan dipanggedhèni déning kulawarga karajan
Pratélan pamenang bebungah S.E.A
Nganti taun 1984, ASEAN dumadi saka Indonésia, Malaysia, Filipina, Singapura lan Thailand
Brunei lagi gabung ing taun 1984 lan pamenang saka nagara iki wiwit ana ing taun 1986
Vietnam gabung marang ASEAN ing taun 1995 lan wiwit ana pamenang ing taun 1996
Laos lan Myanmar gabung ASEAN ing taun 1997 lan wiwit ana pamenang ing taun 1998
Kamboja gabung ASEAN ing taun 1999, lan wiwit ana apmenang ing taun iku uga
Kategori:Literary awards Kategori:Budaya Asia Kidul-wétan Kategori:Budaya Kategori:Sastra
Subagio Sastrowardoyo Subagio Sastrowardoyo (Madiun, 1 Fèbruari 1924 – 18 Juli 1995) iku juru gurit, panulis carita cekak lan esei, sarta kritikus sastra Indonésia
Pendhidhikan HIS ing Bandung lan Jakarta, HBS, SMP, lan SMA ing Yogyakarta, Fakultas Sastra UGM rampung taun 1958, Universitas Yale taun 1961-1966
Naté mengku kalungguhan Ketua Jurusan Basa Indonésia Kursus B-I ing Yogyakarta (1954-1958), dosèn Kasustran Indonésia ing Fakultas Sastra lan Kabudayan UGM (1658-1961), dosèn UNPAD, dosèn SESKOAD kaloroné ing Bandung, dosèn basa lan Kasusastran Indonésia ing Universitas Flinders, Adelaide, lan pungkasan ngasta ing Penerbit Balai Pustaka
Watara taun 1950-an, Subagio luwih pinunjul minangka pangarang cepita cekak tinimbang minangka juru gurit
Cerka-é kang mawa sesirah "Kejantanan di Sumbing" naté nampa bebungah minangka carita cekak paling apik
Puisi-puisiné dianggep duwé bobot filosofis kang dhuwur lan jero
Renungan filosofis iku ora bisa ditafsiraké kanthi barès
Perumpamaan-perumpamaan lan lambang kang dipigunakaké kuduné ditafsiraké kanthi diwasa lan mateng
Sajeroning cerkak lan sajak-sajak-é, akèh nggambaraké manungsa yang gampang dirangsang nafsunya
Manusia-manungsa Subagio ya iku manungsa-manungsa kang sajeroning nyoba ngugemi kawajiban kagoda déning sipat-sipat kedagingané
Pak Bagio uga terjun sajeroning donya kritik lan telaah sastra
Esei-eseiné akèh kang nyoba nyilemi latar persoalan manungsa Indonésia saiki kanthi jujur lan landhep
Sajak-é kang mawa sesirah "Dan Kematian Makin Akrab" menangaké Bebungah Horison kanggo sajak-sajak kang diamot taun 1966-1967, lan taun 1970 nampa Anugerah Seni saka Pamaréntah RI kanggo kumpulan sajak-é "Laladan Perbatasan" (1970)
Ing taun 1991, Subagio Sastrowardoyo nampa bebungah SEA Write Award saka Thailand.
Panulis Panulis utawa pangarang iku sebutan kanggo wong-wong kang ngarang utawa nyiptakaké siji karya tulis
Karya tulis bisa sajeroning wangun karya tulis ngèlmiyah, makalah, buku, artikel, opini, sastra (kalebu prosa lan gurit)
Média panulisan bisa manéka warna kaya déné buku, kalawarti, koran, internèt (wèb, blog) lsp
Wong kang pagawéan mligi nulis iku lumrahé banjur ingaran minangka panulis utawa pangarang
Éwadéné wong kang nulis minangka kagiyatan sambèn kang dudu pegawèyan utama, olèh waé nyebut dhèwèké panulis uga.
Novi Sad Novi Sad (Cyrillic: Нови Сад, : ['nɔviː 'saːd], ) iku kutha krajan Provinsi Otonom Vojvodina, ing nagara Serbia, lan minangka punjer administratif saka dhistrik Bačka Kidul
Novi Sad iku kutha Serbia kang gedhé dhéwé sawisé Beograd lan Priština
Jroing sensus resmi kang pungkasan ing taun 2010, kutha iki duwé populasi 299,294 jiwa, déné sing ndunungi kabupatè ("municipal") yaiku 381,388 jiwa
Kutha iki dumunung ing tapel wates antara tlatah Bačka lan Syrmia, ing pinggir Kali Danube lan Danube-Tisa-Kanal Danube, lan ngadhepi pèrèng lor Gunung Fruška Gora
Wiwit madeg ing taun 1694, Novi Sad wis dadi punjer Budaya Serbia lan ingaran "Atena Serbia"
Dina iki, Novi Sad minangka laladan indhustri gedhé lan punjer kauangan ékonomi Serbia; lan uga minangka tlatah konstruksi kang gedhé dhéwé ing Serbia
Jeneng "Novi Sad" ing basa Serbia tegesé "Tamduran Anyar"
Minangka papan patemon budaya lan warna-warna bebrayan, Novi Sad dadi duwé jeneng ing rupa-rupa basa
Saiki, jeneng resmi kang dianggo pamaréntah lokal yaiku: Град Нови Сад (uniné: Grad Novi Sad) ing basa Serbia abjad Cyrillic; "Újvidék Város" ing basa Hungaria; "Mesto Nový Sad" ing basa Slovak; lan Город Нови Сад ing basa Rusyn
Jeneng liyané tumrap kutha iki antarané: "Novi Sad" ing basa Serbia sajeroning abjad Latin, basa Kroasia lan basa Rumania; "Neusatz (an der Donau)" ing basa Jerman; "Neoplantae" ing basa Latin; lan "Mlada Loza" ing basa Banat Bulgaria
Sajeroning makna kang luwih jembar, jeneng "Grad Novi Sad" tegesé "Kutha Novi Sad", yaiku salah siji tlatah pamérangan administratif Republik Serbia
Ing makna kang luwih cilik, jeneng "Novi Sad" tegesé wewengkon Kabupatèn (municipality) Novi Sad
"Novi Sad" uga ngarujuk kanthi luwih rinci minangka pérangan ("urban")kutha Novi Sad (kalebu "Novi Sad proper", kutha Sremska Kamenica lan Petrovaradin, uga kadhangkala ngarujuk mung kutha Novi Sad waé tanpa Sremska Kamenica lan Petrovaradin
Novi Sad dumunung ing Provinsi Vojvodina, kanthi jembar wewengkon 699 km², lan ing tlatah saubengé kutha, jembaré 702 km²; lan ing kutha 129.7 km²
Kutha iki dumunung ing pinggir Kali Danube lan sabagéan saka tlatahDanube-Tisa-Kanal Danube
Novi Sad duwé iklim kontinental moderat, kanthi patang mangsa
Mangsa palastra luwih suwé saka mangsa semi
Ing taun 2006, kutha kembar Novi Sad yaiku: Dhémografi
Novi Sad iku kutha kang gedhé dhéwé ing Provinsi Otonom Vojvodina, lan nomer loro gedhé dhéwé ing Serbia (sawisé Beograd)
Wiwit madeg, sing ndunungi kutha iki tansah nambah
Miturut sensus taun 1991, 56.2% saka sing ndunungi Novi Sad saka taun 1961 nganti 1991 asal saka panggonan liyané Vojvodina, déné 15.3% asal saka Bosnia-Herzegovina lan 11.7% saka Serbia Tengah
Miturut sensus resmi pungkasan taun 2002, sing ndunungi kutha 216,583 jiwa lan 299,294 jiwa yèn kapétung karo tlatah saubengé
Miturut èstimasi taun 2004, ana 306,853 jiwa sing ndunungi kutha (déning kantor statistik Serbia tanggal 31 Dhésèmber, 2004
Ing sasi April 2005, populasi ing kutha Novi Sad ana 255,071 jiwa, lan populasi ing kabupatèn ana 333,895 jiwa
Kutha Novi Sad duwé kapadhetan 1,673.7/km² (4,340.3/sq mi)-miturut sensus taun 2002.
Sapérangan gedhé tlatah dipanggoni déning mayoritas etnik Serbia, déné ing désaKisač mayoritas saka etnik Slowak
Pirsani informasi ngenani Novi Sad ing KamusWiki.
Kelas (biologi) Kelas utawa "Classis" iku tingkat utawa takson ing klasifikasi ilmiah kéwan lan tetuwuhan ing biologi
Tingkat iki ana ing sangisoré filum lan ing sandhuwuré ordo
Contoné, mamalia iku kelas kanggo asu, filumé chordata (kéwan kanthi balung mburi) lan familiané karnivora (kéwan pamangsa daging).
Ordo (biologi) Ordo utawa bangsa (Basa Latin: "ordo", jamak "ordines") iku tingkat utawa takson antarané kelas lan familia
Istilah iki sepisanan kawanuhaké déning ahli botani Jerman Augustus Quirinus Rivinus ing klasifikasi tetandurané
Carolus Linnaeus iku wong kang sepisanan sing kanthi konsistèn nerapaké ing klasifikasi telung karajan gedhé: mineral, kéwan, lan tetuwuhan ing bukuné "Systema Naturae" (1735)
Kulawarga (biologi) Familia (Basa Latin: "familia", jamak "familiae"), utawa sok karan uga famili, suku, utawa kulawarga ing klasifikasi èlmiah yaiku takson kang ada antarané ordo lan génus
Istilah iki sepisanan kawanuhaké déning ahli botani Prancis Pierre Magnol ing bukuné "Prodromus historiae generalis plantarum, in quo familiae plantarum per tabulas disponuntur" taun 1689
Carolus Linnaeus migunakaké istilah "familia" ing bukuné "Philosophia botanica" (1751) kanggo ngrujuk golongan utama tetuwuhan.
Gènus Gènus iku wangun panglompokan ing klasifikasi kauripan
Anggota-anggota gènus duwé pepadhan morfologi lan kekerabatan sing cerak
Ing sistem tatajeneng binomial, jeneng siji spesies makluk urip kapérang saka rong tembung: jeneng genusé (diwiwiti kanthi huruf kapital) lan jeneng panunjuk spesiesé
Contoné, "Homo sapiens", jeneng ilmiah kanggo spesies manungsa modhérn, nandhakaké manawa manungsa modhérn kagolong ing génus "Homo".
Sepésiyes Sepésiyes utawa jinis iku takson kang dipigunaaké ing taksonomi kanggo nunjuk siji utawa sapérangan golongan individu (populasi) sing padha lan bisa saling mbuahi siji lan sijiné ing saknjeron klompoké (saling mbagi gen) nanging ora bisa karo anggota golongan sing béda
Anggota-anggota ing siji sepésiyes manawa saling kawin bisa ngasilaké keturunan kang fèrtil tanpa alangan reproduktif
Bisa uga, sapérangan golongan ing siji sepésiyes ora saling berkawin amarga alangan géografis nanging manawa ditemoaké lan dikawinké bisa ngasilaké keturunan fertil
Loro sepésiyes kang béda manawa saling kawin bakal ngadhepi masalah alangan biologis; manawa ngasilaké keturunan kang séhat, keturunané iki racaké setéril/mandul
Sepésiyes, manawa karan ing jeneng ilmiah, disingkat sp
(Contoné "Phalaenopsis sp." — ateges "sakjinis "Phalaenopsis"", nemawa jamak disingkat spp.)
Ing taksonomi kéwan ana siji tingkat takson ing sakngisoré sepésiyes: subsepésiyes (disingkat ssp
(nanging racaké ora ditulis ing jeneng ilmiah kéwan)
Ing taksonomi tetuwuhan, fungi, lan bakteri ana takson liya sakngisoré subspésies: varietas, subvarietas, lan forma.
Subspesies Pirsani informasi ngenani Subspesies ing KamusWiki
Ing zoologi, lan uga ing cabang biologi liyané, subspesies iku peringkat takson kang wujud subordinat saka spésies
Subspesies iku grup taksonomik kang sithik kapisah saka spésies utama
Karakteristiké asalé saka owah-owahan kang dumadi utawa évolusi amarga distribusi geografikal utawa isolasi saka spésies utama
Subspesies uga bisa dideskripsiaké diversifikasi spésies utama.
Marianne Katoppo Henriette Marianne Katoppo (Tomohon Sulawesi Lor, 9 Juni 1943 - Bogor, 12 Oktober 2007) iku putri bungsu pasangan Elvianus Katoppo lan Agnes Rumokoij
Katoppo ngrampungaké studi teologiné taun 1963 ing Sekolah Tinggi Téyologi Jakarta kanthi gelar "Sarjana Muda Theologia", lan taun 1977 saka sekolah iku uga nampa gelar "Sarjana Theologia"
Tahun 1978 Marianne mèlu pendhidhikan ing Institut Ekumenis, ing Bossey, Switserlan, lan taun 1992 nampa gelar "theol.lic." Kagiatan nulis
Wiwit isih cilik Katoppo wis aktif nulis
Ing umur 8 taun karyané kang pisanan diterbitaké ing rubrik anak-anak koran basa Walanda "Nieuwsgier" ing Jakarta
Tahun 1960-an Katoppo nulis sawatara cerkak kanggo koran "Sinar Harapan" lan kalawarti sasèn "Ragi Buana"
Novelé, Raumanen, nampa pakurmatan saka Dewan Kesenian Jakarta (1975), Yeyasan Buku Utama (1978), lan South East Asian Write Award (1982) minangka wanita pisanan
Novèl iki diterbitaké manèh taun 2006 déning Penerbit Metafor
Novèl liyané antarané: "Dunia Tak Bermusim" (1974), "Anggrek Tak Pernah Berdusta", (1977), "Terbangnya Punai" (1978), "Rumah di Atas Kreteg" (1981)
Katoppo kaloka minangka teolog feminis pisanan ing Indonésia lan Asia
Karya teologiné "Compassionate and Free: An Asian Woman's Theology" (1979) diterjemahaké menyang basa Waanda, basa Jerman, basa Swèdhen lan basa Tagalog, lan dianggo buku ajar ing warna-warna sekolah téyologi lan seminari ing saindenging donya
Katppo giat dadi aktivis lan pencetak opini
Taun 1995 Katoppo makili Pramoedya Ananta Toer nampa Bebungah Magsaysay ing Manila, Filipina
Katoppo uga naté lenggah minangka salah siji anggota Majelis Pekerja Harian Persekuthuan Gréja-gréja ing Indonésia
Katoppo séda tanggal 12 Oktober 2007 ing Bogor, ing sisihé rakané, Pericles Katoppo
Panyebab sédané dinuga saka serangan jantung
Jenazahé dikremasi tanggal 13 Oktober ing Krematorium Oasis, Tangerang.
Laskar Pelangi Laskar Pelangi iku siji novèl pisanan karya Andrea Hirata kang diterbitaké déning Bentang Pustaka taun 2005
Novèl iki carita bab kauripan 10 bocah saka kulawarga prasaja kang sekolah (SD lan SMP) ing siji sekolah Muhammadiyah ing pulo Belitong kang sarwa cumpèn
Bocah-bocah mau ya iku: Bocah-bocah mau sekolah lan sinau ing kelas kang padha saka kelas 1 SD nganti kelas 3 SMP, lan nyebut awaké dhéwé minangka Laskar Pelangi
Ing pérangan-bagyéan pungkasan carita, anggota Laskar Pelangi tambah siji wadon kang jenengé Flo, murid pindhahan
Kaanan cumpèn kang ana ora nggawé bocah-bocah mau nglokro, nanging malah nyurung supaya bisa gawé kang luwih apik
Laskar Pelangi minangka buku pisanan saka Tetralogi Laskar Pelangi
Buku kapindho ya iku Sang Pemimpi, buku katelu Edensor lan buku kapapat Maryamah Karpov
Laskar Pelangi uga diadaptasi dadi siji filem
Film Laskar Pelangi diprodhuksi déning Miles Productions lan Mizan Cinema, lan digarap déning sutradara Riri Riza.
Uetersen Koordinat: #ALIH Uetersen (: [ˈyːtɐzən]) iku sawijining désa ing kidul-wétané Jerman, saantarané Elmshorn lan Pinneberg
Ing taun 2006 désa iki pedhunungé ana 17.865 jiwa.
Boeing 747 Boeing 747, uga ditepungi mawa jeneng "Jumbo Jet", iku sawijining montor mabur komèrsial jarak adoh lan awak amba ("widebody") kang diprodhuksi déning Boeing
Montor mabur iki misuwur déning ukurané kang gedhé, montor mabur iki kalebu montor mabur kang paling ditepungi wong ing donya
Boeing 747 pisanan mabur kanthi komersial ing taun 1970 lan sajeroning 37 taun dumadi montor mabur komersial kang gedhé dhéwé nganti munculé saingané Airbus A380
Montor mabur iki uga kang kapisan nduwé awak amba
Montor mabur Boeing 747 nduwé mesin jet patang siji, lan tingkat loro kanggo sabagiyan dawané
Bènjolan ing dèk dhuwur montor mabur iki nggawé 747 dadi ikon perjalanan udara kang misuwur
Susunan umum telung kelas 747 bisa ngamot 416 penumpang, kamangka susunan rong kelas bisa ngamot 524 penumpang
Vèrsi 747-400, ya iku vèrsi pungkasan kang saiki mabur, kacepetané sub-sonik 0,85 Mach (913 km/jam) lan radius pamaburané ana 7.260 mil sagara utawa 13.446 kilomèter
Boeing 747 dikira wis dadi mubadir sawisé kepayon 400 unit, nanging tibakné montor mabur iki umuré luwih dawa tinimbang prakirané para kritikus lan prodhuksiné ngliwati wates 1.000 unit ing taun 1993
Per sasi Dhésèmber 2007, wis ana 1.396 unit kang dibangun mawa punjul 125 konfigurasi kang séjé-séjé
Modèl pungkasan iku diarani 747-8, lan miturut rencana bakal lumebu dines ing taun 2009
Sing ngluncuraké miturut rencana ya iku bakal maskapé Jerman Lufthansa
Pesawat 747 iku lair nalika demam "perjalanan" udara ing dasawarsa 1960-an
Mangsa transportasi jèt komèrsial kang kapimpin déning Boeing 707 kang populèr banget, bisa miwiti révolusi ing "perjalanan" jarak adoh lan nglairaké apa kang mau konsèp "désa donya" utawa diarani "global village" ing basa Inggris
Banjur Boeing didesek déning pelanggané kang utama ya iku Pan Am supaya nggawé pesawat raksesa kang bisa ngangkud wong akèh banget lan ukurané Boeing 707 kaping loro
Ing taun 1966 Boeing nggawé proposal pesawat anyar kang bakal diarani 747 lan Pan Am langsung mesen 25 wiji
Nalika tanggal 15 Januari 1970, Ibu Nagara Amérikah Sarékat Patricia Nixon ngresmèkaké 747 kapisan darbéné Pan Am's ing Papan Anggegana Internasional Dulles (kang banjur diarani Papan Anggegana Internasional Washington Dulles), sasandhingé ketua Pan Am; Najeeb Halaby
Nanging ora kaya lumrahé nganggo minuman keras champagne, kang dienggo ya iku banyu awerna abang, putih, lan biru kang disiramaké ing badané pesawat
Pesawat Boeing 747 lumebu dines ing tanggal 22 Januari 1970 ing rute New York – London
Sajatiné pamaburan iki wis direncanakaké ing kala wengi tanggal 21 Januari, nanging ana masalah mesin kang dadi kepanasen, tundhané montor maburé ora bisa dienggo manèh
Banjur kanggo nemu penggantiné mbutuhaké wektu punjul enam jam, mula pamaburan iki diundur nganti sadina
Introduksi 747 lumebu ing dines kagolong mulus, tanpa masalah lan bisa ngatasi kasamaran utawa kakuwatiran yèn sawatara papan anggegana ora bisa nangani montor mabur kang gedhéné kaya mengkéné iki
Sanadyan uga ana masalah tèknis, nanging kabèh kanthi rélatif namung cilik waé lan bisa ditangani rikat
Sawisé diluncuraké déning Pan Am, maskapé pamaburan liyané uga akèh kang tuku lan nganggo 747 supaya bisa kompetitif
Boeing dhéwé ngira yèn separo saka kabèh 747 kang didol iku marang maskapé kang mbutuhaké radius pamaburané kang dawa lan dudu amarga kapasitas pesawaté kang gedhé
Nanging sanadyan 747 iku nduwé béya operasi kang murah dhéwé per kursi, béya operasi murah iki namung bisa "dicapai" yèn okupansi kursi iku nyedhaki 100%
Béya operasi per kursi dadi munggah yèn okupansiné medhun
Konsumsi bahan bakar 747 kang ora kebak banget isiné, kurang luwih 70% contoné, nganggo punjul 95% bahan bakar kang dibutuhaké 747 kang kebak.
Béya operasi kang dhuwur dadi ana yèn pesawaté ora ngangkud penumpang akèh
Nalika masalah ékonomi ing Amérikah Sarékat lan nagara liyané muncul sawisé Krisis Lenga 1973, lalu lintas penumpang medhun lan sawatara maskapé weruh yèn kabèh iku ora nduwé cukup penumpang supaya 747 bisa tetep dienggo kanthi ékonomis
Mulané akèh 747 kang diganti karo pesawat McDonnell Douglas DC-10 lan Lockheed L-1011 kang nduwé telung mesin lan luwih cilik (sawisé iku diganti déning Boeing 767 lan Airbus A300 kang nduwé mesin loro)
Sawisé nyoba ngganti kursi penumpang mawa bar piano supaya narik luwih akèh pelanggan, wusanané American Airlines pesawat-pesawat 747-né didadèkaké pesawat kargo lan ing 1983 ijolan karo Pan Am olèh pesawat kang luwih cilik
Delta Airlines uga ngilangi 747 saka dines sawisé sawatara taun
Pamaburan internasional kang ora ngliwati papan anggegana hub tradhisional, lan langsung ndharat ing kutha-kutha kang luwih cilik dadi luwih lumrah ing dasawarsa 1980-an
Perkara iki nggawé pasar awal 747 saya tipis
Nanging, isih akèh maskapé internasional kang tetep nganggo 747 ing rute Samodra Pasifik
Ing Jepang, 747 ing rute-rute domèstik dikonfigurasèkaké supaya bisa nggawa kapasitas kebak penumpangé
Boeing 747 kanthi rikat olèh status ikon lan muncul ing akèh prodhuksi filem, kaya ta serial filem musibah "Airport", "Air Force One" lan "Executive Decision".
Eva Perón María Eva Duarte de Perón (langkung misuwur kanthi asma Evita (7 Mèi 1919 – 26 Juli 1952) punika garwa nomer kalihipun Présidhèn Argentina Juan Domingo Perón (1895–1974) lan Ibu Nagari Argentina wiwit 1946 dumugi sédanipun taun 1952
Éwasemanten panjenenganipun boten naté kanthi resmi kapilih dados tokoh pulitik, amargi dados Ibu Nagari panjenenganipun pungkasanipun gadhah langkung kathah kakuwaosan lan prabawa ing pamréntahan katimbang sinten kémawon, kejawi garwanipun
Ing antawis kaum papa lan kelas pekerja Argentina, panjenenganipun gadhah wibawa ingkang boten kathah tandhinganipun ing sakjawining monarkhi Evita ndamel Yayasan Eva Perón, yayasan amal ingkang damel éwonan griya lan sekolah kanggé kaum èstri lan kaum papa lan kanggé ingkang kaping sepindhah wonten ing salebeting sajarah Argentina njamin boten wonten katimpangan ing pangreksan kaséhatan kanggé warginipun
Evita ugi mimpin madegipun Parté Peronis Perempuan, ingkang wujud parté pulitik èstri kaping sepindhah ing nagarinipun
Taun 1951, panjenenganipun ngawontenaken kampanye supados saged nyalonaken dhiri dados Wakil Présidhèn Argentina
Perkawis punika dipuncandhet déning militèr Argentina, kaum èlit, lan pungkasanipun déning garwanipun piyambak
Manawi Evita kapilih, panjenenganipun badhé dados wakil présidhèn èstri ingkang kaping sepindhah ing donya
(Gelar punika pungkasanipun dhawah ing tangan garwa nomer tiga Perón, Isabel Perón, ingkang ironisipun ngupados niru Evita.) Ing taun 1952 Evita pikantuk gelar resmi "Pamimpin Rohani Bangsa"
Evita ugi tokoh ingkang kontrovérsial sanget ing mangsa sugengipun, malah ngantos sepriki
Éwasemanten namung enem taun langkung panjenenganipun mlebet ing pulitik Argentina, ing wekdal samanten panjenenganipun dados punjering gosip lan kabar angin
Ing salebeting bukunipun "Evita: The Real Life of Eva Perón", Marysa Navarro lan Nicholas Fraser ngaken manawi mitos lan distorsi prakawis Eva Perón punika ingkang paling rumit saking tokoh pulitik modhérn pundi kémawon
Samangsa gesangipun, Evita punika pawèstri paling kuwaos ing nagarinipun
Kathah sajarawan sarujuk bilih panjenenganipun tetep ingkang paling gadhah prabawa ing sajarah bangsanipun lan ing saindhenging Amérika Kidul
Ing wekdal sédanipun, panjenenganipun punika pawèstri paling gadhah prabawa ing saindhenging donya
María Eva Duarte miyos ing Los Toldos, kitha alit ing Provinsi Buenos Aires
Panjenenganipun punika satunggal saking gangsal tiyang anak karam nanging ingkang dipunakeni saking satunggaling juru masak ingkang boten naté krama, Juana Ibarguren (1894-1971) lan ingkang gadhah tanah tetanèn ("ranch") Juan Duarte (1872-1926)
Wekdal taksih alit, Eva Perón dipunagengaken ing Junín boten tebih saking Los Toldos
Pindah dhateng Buenos Aires
Ing yuswa 15, Eva Duarte tindak dhumateng Buenos Aires
Lajeng wonten kontrovérsi kadospundi panjenenganipun tindak mrika
Vérsi populér nélakaken manawi panjenenganipun dipunasta dhateng kitha ageng punika déning Agustín Magaldi (punika vérsi ingkang muncul ing musikal Andrew Lloyd Webber, "Evita"), sauntawis sanèsipun nélakaken manawi panjenenganipun dipunbiyantu déning ibunipun
Nalika dumugi mrika, Eva Duarte ngadhepi kawontenan ingkang awrat kanggé gesang tanpa gadhah pendhidhikan formal lan tanpa konéksi
Sasampunipun mataun-taun berjuwang, pungkasanipun panjenenganipun pikantuk pedamelan dados aktris radio lan filem, lan main wonten ing melodrama mirahan sarta opera sabun Radio El Mundo
Pungkasanipun panjenenangipun gadhah perusahaan radio punika lan dipunanggep dados aktris radio ingkang gadhah bakat
Sacara teratur panjenenganipun muncul wonten ing program drama sajarah populér "Perempuan Agung dalam Sajarah" lan ing mriku panjenenganipun kapatah dados Elizabeth I saking Britania, Sarah Bernhardt lan Tsarina Ruslan pungkasan
Film favorit pribadinipun punika epos 1938 "Marie Antoinette", ingkang dipunbintangi Norma Shearer.
Sesambetan kaliyan Juan Perón
Eva Duarte pinanggih Kolonel Juan Perón ing acara amal kumpul dana kanggé kurban lindhu San Juan
Kekalihipun palakrama ing tanggal 21 Oktober 1945
Sasampunipun palakrama, sadaya filem Eva dipunlarang ing saindhenging Argentina
Wekdal samanten, tiyang Argentina boten remen manawi para pulitikus sesambetan kaliyan para penghibur, punapa malih ingkang miyos ing sakjawining palakrama lan nyambut damel wonten ing opera sabun
Boten dangu sasampunipun palakrama kaliyan Eva, Juan Perón dipuncepeng déning mengsah-mengsahipun ing pamréntahan ingkang ajrih manawi kaliyan panyengkuyunging kaum miskin (descamisados) lan kaum buruh, popularitas Perón saged mudharaken popularitas Présidhèn ingkang kuwaos
Eva asring dipunalembana amargi ngorganisasi pepanggihan-pepanggihan massa kanthi maéwu-éwu tiyang ngantos mbébasaken Juan Perón saking pakunjaran tanggal 17 Oktober 1945
Vérsi prakawis prastawa punika dipunpopuléraken ing musikal Andrew Lloyd Webber, "Evita"
Nanging kathah sajarawan sarujuk manawi prakawis punika boten mungkin dumados
Wekdal samanten, Eva namung aktris
Panjenenganipun dèrèng gadhah prabawa pulitik kaliyan manéka warni sarékat buruh ingkang nyengkuyung Perón, lan panjenenganipun boten pados dipunremeni déning kupengan sacelaking Perón utawi kathah para pamilik perusahaan filem lan radio